CELEX: 32015R0192
Language: fi
Date: 2015-02-09 00:00:00
Title: Neuvoston asetus (EU) 2015/192, annettu 9 päivänä helmikuuta 2015 , Norsunluurannikolle annettavan sotilaalliseen toimintaan liittyvän avun rajoittamisesta annetun asetuksen (EY) N:o 174/2005 muuttamisesta

10.2.2015   
               
               
                  FI
               
               
                  Euroopan unionin virallinen lehti
               
               
                  L 33/1
               
            
         NEUVOSTON ASETUS (EU) 2015/192,
         annettu 9 päivänä helmikuuta 2015,
         Norsunluurannikolle annettavan sotilaalliseen toimintaan liittyvän avun rajoittamisesta annetun asetuksen (EY) N:o 174/2005 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 215 artiklan 1 kohdan,
         ottaa huomioon Norsunluurannikkoon kohdistuvien rajoittavien toimenpiteiden jatkamisesta 29 päivänä lokakuuta 2010 annetun neuvoston päätöksen 2010/656/YUTP (1),
         ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
         sekä katsoo seuraavaa:
         
                     (1)
                  
                  
                     Päätöksellä 2010/656/YUTP kumottiin neuvoston yhteinen kanta 2004/852/YUTP (2) ja jatkettiin Norsunluurannikkoon kohdistuvia rajoittavia toimenpiteitä Yhdistyneiden kansakuntien turvallisuusneuvoston päätöslauselman 1572 (2004) ja sitä seuraavien päätöslauselmien täytäntöönpanemiseksi. Neuvoston asetus (EY) N:o 174/2005 (3) annettiin yhteisen kannan 2004/852/YUTP saattamiseksi voimaan; sittemmin sillä on saatettu unionin tasolla voimaan päätös 2010/656/YUTP rajoittamalla Norsunluurannikolle annettavaa sotilaalliseen toimintaan liittyvää apua.
                  
               
                     (2)
                  
                  
                     Olisi lisättävä uusi poikkeus kansallisiin tukahduttamistoimiin käytettävissä olevien tarvikkeiden myyntiä, toimitusta, siirtoa ja vientiä koskevaan kieltoon, jotta mahdollistetaan tarvittaessa luvan antaminen tietyille tarvikkeille siviilikäyttöön kaivostoiminnassa tai infrastruktuurihankkeissa neuvoston päätöksen YUTP 2015/202 (4) hyväksymisen jälkeen.
                  
               
                     (3)
                  
                  
                     Tämä toimenpide kuuluu Euroopan unionin toiminnasta tehdyn sopimuksen soveltamisalaan, minkä vuoksi sen täytäntöön panemiseksi tarvitaan unionin tason sääntelyä erityisesti sen varmistamiseksi, että talouden toimijat soveltavat sitä yhdenmukaisesti kaikissa jäsenvaltioissa.
                  
               
                     (4)
                  
                  
                     Asetus (EY) N:o 174/2005 olisi näin ollen muutettava tämän mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EY) N:o 174/2005 seuraavasti:
            
                        1)
                     
                     
                        Kumotaan 1 artikla.
                     
                  
                        2)
                     
                     
                        Korvataan 4 a artikla seuraavasti:
                        
                           ”4 a artikla
                           
                              1.   Poiketen siitä, mitä 3 artiklassa säädetään, viejän sijoittautumisjäsenvaltion liitteessä II mainittu toimivaltainen viranomainen tai, jos viejä ei ole sijoittautunut unioniin, sen jäsenvaltion liitteessä II mainittu toimivaltainen viranomainen, josta tarvikkeet voidaan myydä, toimittaa, siirtää tai viedä, voi antaa asianmukaisiksi katsominsa ehdoin luvan liitteeseen I sisältyvien ei-tappavien tarvikkeiden myyntiin, toimitukseen, siirtoon tai vientiin todettuaan, että kyseiset ei-tappavat tarvikkeet on tarkoitettu pelkästään auttamaan Norsunluurannikon turvallisuusjoukkoja käyttämään vain asianmukaista ja oikeasuhteista voimaa yleisen järjestyksen ylläpidossa.
                           
                           
                              2.   Poiketen siitä, mitä 3 artiklassa säädetään, viejän sijoittautumisjäsenvaltion liitteessä II mainittu toimivaltainen viranomainen tai, jos viejä ei ole sijoittautunut unioniin, sen jäsenvaltion liitteessä II mainittu toimivaltainen viranomainen, josta tarvikkeet voidaan myydä, toimittaa, siirtää tai viedä, voi antaa asianmukaisiksi katsominsa ehdoin luvan sellaisten liitteessä I lueteltujen kansallisiin tukahduttamistoimiin käytettävissä olevien tarvikkeiden myyntiin, toimitukseen, siirtoon tai vientiin, jotka on tarkoitettu pelkästään tukemaan Norsunluurannikon turvallisuusalan uudistusprosessia ja Norsunluurannikolla toteutettavaa Yhdistyneiden kansakuntien operaatiota (UNOCI) ja niitä tukevia Ranskan joukkoja tai jotka on tarkoitettu mainitun operaation ja mainittujen joukkojen käyttöön.
                           
                           
                              3.   Edellä 1 ja 2 kohdassa tarkoitetut luvat on myönnettävä asetuksen (EY) N:o 428/2009 11 ja 12 artiklassa vahvistettujen yksityiskohtaisten sääntöjen mukaisesti, ja niiden on oltava voimassa koko unionissa.
                           
                           
                              4.   Asianomaisen jäsenvaltion on ilmoitettava muille jäsenvaltioille ja Euroopan komissiolle tämän artiklan nojalla myönnetyistä luvista kahden viikon kuluessa luvan myöntämisestä.
                           
                           
                              5.   Lupaa ei myönnetä, jos kyse on jo tapahtuneesta toiminnasta.”
                           
                        
                     
                  
                        3)
                     
                     
                        Lisätään artikla seuraavasti:
                        
                           ”4 b artikla
                           
                              1.   Poiketen siitä, mitä 3 artiklassa säädetään, viejän sijoittautumisjäsenvaltion liitteessä II mainittu toimivaltainen viranomainen tai, jos viejä ei ole sijoittautunut unioniin, sen jäsenvaltion liitteessä II mainittu toimivaltainen viranomainen, josta tarvikkeet voidaan myydä, toimittaa, siirtää tai viedä, voi antaa asianmukaisiksi katsominsa ehdoin luvan liitteessä I olevassa 4 kohdassa lueteltujen tarvikkeiden myyntiin, toimitukseen, siirtoon tai vientiin edellyttäen, että kyseiset tarvikkeet tulevat pelkästään siviilikäyttöön kaivostoiminnassa tai infrastruktuurihankkeissa.
                           
                           
                              2.   Edellä 1 kohdassa tarkoitettu lupa on myönnettävä asetuksen (EY) N:o 428/2009 11 ja 12 artiklassa vahvistettujen yksityiskohtaisten sääntöjen mukaisesti, ja luvan on oltava voimassa koko unionissa.
                           
                           
                              3.   Viejien on toimitettava toimivaltaiselle viranomaiselle kaikki lupahakemuksen arviointiin vaadittavat tiedot.
                           
                           
                              4.   Toimivaltainen viranomainen ei saa myöntää lupaa liitteessä I olevassa 4 kohdassa lueteltujen tarvikkeiden myyntiin, toimitukseen, siirtoon tai vientiin, ellei se ole todennut, että tarvikkeet tulevat pelkästään siviilikäyttöön kaivostoiminnassa tai infrastruktuurihankkeissa.
                           
                           
                              5.   Asianomaisen jäsenvaltion on ilmoitettava muille jäsenvaltioille ja komissiolle vähintään viikko etukäteen aikomuksestaan myöntää 1 kohdassa tarkoitettu lupa.
                           
                           
                              6.   Lupaa ei myönnetä, jos kyse on jo tapahtuneesta toiminnasta.”
                           
                        
                     
                  
                        4)
                     
                     
                        Korvataan liitteen I otsikko seuraavasti:
                        ”Luettelo 3, 4 a ja 4 b artiklassa tarkoitetuista tarvikkeista, joita voidaan käyttää kansallisissa tukahduttamistoimissa”.
                  
                        5)
                     
                     
                        Korvataan liitteen II otsikko seuraavasti:
                        ”Luettelo 4 a ja 4 b artiklassa tarkoitetuista toimivaltaisista viranomaisista”.
                  
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä helmikuuta 2015.
            
               
                  Neuvoston puolesta
               
               
                  Puheenjohtaja
               
               F. MOGHERINI
            
         
         
            (1)  EUVL L 285, 30.10.2010, s. 28.
         
            (2)  Neuvoston yhteinen kanta 2004/852/YUTP, hyväksytty 13 päivänä joulukuuta 2004, Norsunluurannikkoon kohdistuvista rajoittavista toimenpiteistä (EUVL L 368, 15.12.2004, s. 50).
         
            (3)  Neuvoston asetus (EY) N:o 174/2005, annettu 31 päivänä tammikuuta 2005, Norsunluurannikolle annettavan sotilaalliseen toimintaan liittyvän avun rajoittamisesta (EUVL L 29, 2.2.2005, s. 5).
         
            (4)  Neuvoston päätös YUTP 2015/202, annettu 9 päivänä helmikuuta 2015, Norsunluurannikkoon kohdistuvien rajoittavien toimenpiteiden jatkamisesta annetun päätöksen 2010/656/YUTP muuttamisesta (Ks. tämän virallisen lehden sivu 37).